"Kabinete e atlenegisitse fa Aforika Borwa e tla tshwara Khonferense ya bo 11 ya Makoko (COP) ya Kokoanyo ya Abidjan kwa Motse Kapa go simolola ka la bo 24-28 Mopitlwe 2014.Kokoanyo ya Abidjan ke e ngwe ya Dikhonfensene tsa Dikgaolo di le 18 tsa Mawatle moo maanotiro a neng a tlhamiwa ke Lenaane la Tikologo ya Dinagakopano jaaka karolo ya tiragatso ya Lenaneo la Stockholm la 1972.Kokoanyo eno e tlamela ka letlhomeso la molao mabapi le tirisanommogo ya dikgaolo gare ga Dipuso tse di amegang tse di batlang go tsaya dikgato ka tlhakanelo mabapi le tharabololo ya mathata a a golaganeng le tikologo ya mawatle le ya mabopo eo e dirisiwang ka tlhakanelo."